Nulns II. artilleribatteri

Nulns II. artilleribatteri, hvis mandskab i daglig tale bærer kælenavnene ‘skolemestrene’ (teutonsk: die Schulmeister) eller ‘klassens frække drenge’ (teutonsk: die freche Jungs der Klasse) er et navnkundigt batteri af atten avancerede kanoner, deres mandskab og tilknyttede vagter i den kejserlige bystat og kurfyrstendømme Nulns hær. Kompagniet er en del af Nulns I. artilleridivision og I. artilleriregiment og er ligesom byens andre kanonmandskaber kendt for sine tætte bånd til dens kejserlige artilleriskole, der eksklusivt har støbt artilleristykkerne og uddannet folkene, der betjener dem. ‘Skolemestrene’ er kendt som som artilleriskolens mest dristige og eksperimenterende alumner og har blandt deres kolleger et ry for deres fremfusende bramfrihed, uforskammede bedrevidenhed og tårnhøje ambitionsniveau.
Batteriets emblem er en vinkelmåler og passer lagt oven på hinanden. Deres kaptajn er den magre og stortalende lavadelsmand Stefano von Lerchenfeldt med tilnavnet ‘professoren’. Skolemestrenes kanoner har fået kælenavne efter berømte artillerister, ingeniører og instruktører ved artilleriskolen såsom ‘Gamle Heinz’, ‘Herr Schröder’ og ‘den Røde Rektor’. Kaptajn von Lerchenfeldts personlige favorit er dog kendt som 'Spanskrøret'.
Category:Militær
Category:Nulns hær
Category:Militær enhed
Category:Imperiet
Category:Nuln
Category:Nulns kejserlige artilleriskole